เคยคุมกำเนิดมานาน 5 ปี ตอนนี้เลิกคุมกำเนิดมาตั้งแต่ กรกฎาคม 65 ตอนนี้คือพยายามมีบุตร แต่หลังจากมีเพศสัมพันธุ์เกือบทุกครั้ง เลือดเหมือนประจำเดือนจะตามมาใน 1-2 วัน แบบนี้คือมดลูกยังไม่พร้อมที่จะตั้งครรภ์ใช่มั้ยคะ นับวันไข่ตกทุกครั้งที่มีเพศสัมพันธุ์ค่ะ ควรไปพบแพทย์มั้ยคะ แนะนำด้วยค่ะ
สวัสดีค่ะ การมีเลือดออกทุกครั้งหลังจากที่มีเพศสัมพันธ์ อาจเกิดจาก- หากมีเพศสัมพันธ์เฉพาะในช่วงใกล้วันไข่ตก เลือดที่ออก ก็อาจเป็นเลือดออกวันไข่ตกได้ โดยเลือดที่ออกจะมีปริมาณไม่มาก และออกเพียงแค่ 1 วันแล้วหายไป- มีติ่งเนื้อที่ปากมดลูก- มีมดลูกอักเสบ แต่จะมีอาการปวดท้องน้อยและตกขาวที่ผิดปกติร่วมด้วย- มะเร็งปากมดลูก แต่ก็จะมีเลือดออกผิดปกติมาเรื่อยๆหากเลือดที่ออกมีปริมาณเพียงเล็กน้อย และออกเพียง 1 วัน ก็อาจเป็นเลือดออกช่วงไข่ตกได้ ซึ่งหากยังคงมีประจำเดือนเป็นปกติดี ก็ไม่ได้ถือว่าผิดปกติอะไรค่ะ แต่หากเลือดมีปริมาณมาก ออกนานหลายวัน หรือมีเลือดออกในช่วงอื่นๆ ด้วย ที่ไม่ใช่ช่วงใกล้วันไข่ตก หรือมีปวดท้องน้อย หรือตกขาวที่ผิดปกติร่วมด้วย ก็ควรไปพบสูติ-นรีแพทย์เพื่อตรวจหาสาเหตุค่ะ